Ճամբարականներին ողջունեց նաև սփյուռքի նախարար Մխիթար Հայրապետյանը: Նախարարը շնորհակալություն հայտնեց բոլոր աշխատակիցներին, գործընկեր կառույցներին, կամավորներին, որոնք օգնեցին իրականություն դարձնել «Քայլ դեպի տուն» ծրագիրը, որն աննախադեպ էր մասնակիցների թվով: Մխիթար Հայրապետյանը համոզմունք հայտնեց, որ երեխաները հասցրել են սիրել հայրենիք-Հայաստանը: «Հայաստանը սիրելու երկիր է, ապրելու երկիր է, խենթանալու երկիր է: Համոզված եմ, որ տուն կգնաք ու ձեր հասակակից հայրենակիցներին կպատմեք Հայաստանի մասին՝ իր իր գեղեցկությամբ, իր հարուստ մշակույթով ու պատմությամբ, իր հզոր ժառանգությամբ, նաև՝ իր մարտահրավերներվ, բայց հզոր բանակով, իր խնդիրներով, բայց հպարտ ժողովրդով: Վստահ եմ, որ հանդիպելու եմ ձեզ հետ Հայաստանում: Կտեսնվենք: Շնորհակալ եմ բոլորիդ», – հավելեց նախարարը: